قال عبد الوافي لفتيت، وزير الداخلية، في أول تعليق على الجدل الدائر حول اجبارية التلقيح بالمغرب، إن هذا الأشكال عايشو العالم كامل. وأوضح لفتيت، خلال جوابه قبل قليل على مداخلات النواب البرلمانيين بلجنة الداخلية، أن “الهدف من جواز التلقيح ماشي يتحد حرية شخص معين، بل الهدف هو الطريقة المثلى باش نحميو ارواح المغاربة”. وتابع المتحدث أن “المغرب اقتنى عدد كافي من اللقاحات، وجلالة الملك خدم على هادشي باش اي مغربي باغي يتلقح يلقا اللقاح”. وزاد لفتيت “اليوم كاين اللقاح، والهدف ديالنا هو احسن طريقة باش ميموتوش المغاربة”. وبخصوص الناس لي كيقولو نديرو الجواز الصحي لي ممكن دير فيه غير تيست pcr، لفتيت قال بلي” تيست كيسوا 400 درهم، يلا درنا الجواز الصحي غايقولو غالي.. داكشي لاش درنا جواز التلقيح، حيث التلقيح يلا درتو على الاقل كيحميك من خطورة الموت، بحيث كاين فرق بين ناس لي دارو الفاكسان ولي ماداروش الفاكسان”. وزاد وزير الداخلية موضحا “ناس خصها تفهم بلي هادشي مدارش باش نقيدو الحريات، هادشي دار للصالح العام وباش نحميو الحياة ديالنا..”. وانتقد لفتيت صحاب نظرية المؤامرة، وقاليهم لي بغا يشوف الواقع يشووفو.. 
لفتيت على إجبارية جواز التلقيح: الهدف ديالنا هو نحميو صحة المغاربة وماشي يتحد من حريتهم.. وباركا من نظرية المؤامرة